section_heading: Životopis
paragraph_text: Charles Michael McAdams rođen je 8. svibnja 1947. godine u bazi američkih marinaca u Kaliforniji, gdje mu je otac bio časnik. Služio je vojsku u američkim marincima, a nakon odsluženja vojne obveze studirao je i diplomirao povijesne znanosti na University of the Pacific. Magistrirao je na isusovačkom sveučilištu John Carroll University u Clevelandu, gdje je dobio i svjedodžbu iz sovjetskih i istočno-europskih studija. Kasnije je nastavio studirati komparativne političke i ideološke znanosti na University of Colorado te na University of San Francisco. Nakon završenih kolegija za doktorat 1979. godine postaje ravnateljem kampusa Sveučilišta San Francisco u Sacramentu i tu ostaje do 2000. godine i umirovljenja. Za McAdamsovu sklonost Hrvatima i angažiranost za hrvatsku stvar zaslužan je Zvonimir Pribanić.Documents.tips Damir O. Radoš: In memoriam - Zvonko Pribanić (1925. - 2008.), Glasnik hrvatskog uljudbenog pokreta, Zagreb, 12. srpnja 2008., Godina I., br. 18., stranice 6.-7. (pristupljeno 22. srpnja 2017.)